„Ježiš Kristus je ten istý včera, dnes a až na veky.“

(Židom 13:8)

Obežník December 2011

Milovaní bratia a sestry v Ježišovi Kristovi,

srdečne vás všetkých zdravím v závere roka 2011 a pripájam k tomu aj priania požehnania v prichádzajúcom roku 2012.

Nech k nám Božie Slovo hovorí mocným spôsobom:

„Ale Boh je Ručiteľom, že naše Slovo, vám hovorené, nebolo áno a nie. Lebo Syn Boží, Ježiš Kristus, ktorý bol skrze nás medzi vami kázaný, skrze mňa, Silvána a Timotea, tiež nebol áno a nie, ale v Ňom sa stalo »Áno«. Lebo pre všetky zasľúbenia Božie, koľko ich je, leží v Ňom »áno«, a preto aj skrze neho aj »amen«, Bohu na slávu skrze nás. Avšak Ten, kto nás spolu s vami upevňuje v Krista a nás pomazal, je Boh, ktorý do nás vyrazil Svoju pečať a dal Ducha ako závdavok do našich sŕdc.“ (2. Korintským 1:18–22, podľa nem. prekladu)

„Lebo keď dával Boh Abrahámovi zasľúbenie, keďže nemal na koho iného väčšieho prisahať, prisahal Sám na Seba…“ (Židom 6:13)

„A práve preto Boh, pretože chcel mimoriadnou milosťou zreteľne ukázať dedičom Svojho zasľúbenia nezmeniteľnosť Svojej rady, vstúpil do toho prísahou ako Ručiteľ…“ (Židom 6:17, podľa nem. prekladu)

Boh stojí ako ručiteľ za všetkým, čo naplánoval, čo zasľúbil, čo povedal a čo skrze Svojich služobníkov oznámil. Áno, Boh je aj mojím ručiteľom, že Jeho Slovo je v mojich ústach rovnako, ako v Eliášových (1. Kráľovská 17:24), Pavlových (1. Tesalonickým 2:13) a tiež Petrových (1. Petra 1:25), absolútnou pravdou – tak ako vyšlo z Jeho úst (Izaiáš 55:10–11). Vo viac ako 8 000 kázaniach, ktoré som počas polstoročia mojej služby kázal, som nikdy nepovedal: „Mohlo by to byť tak, alebo onak.“ Nie, Slovo Božie bolo vždy „áno a amen“! Nikdy nebolo „áno a nie“. Prísľub všetkých zasľúbení Božích leží „…v Ňom“, v našom Pánovi, ktorý je stredobodom nášho zvestovania – v Kristu, našom milovanom Spasiteľovi. Preto to zdôrazňujeme ešte raz:

„Lebo pre všetky zasľúbenia Božie, koľko ich je, leží v Ňom »áno«…“, aby mohlo skrze nás nasledovať aj to „amen“ – naplnenie. Amen znamená: „Tak to je“.

Celý plán spasenia je založený na zasľúbeniach, počnúc 1. Mojžišovou 3:15, že príde semeno Božie a rozdrtí hadovi hlavu. V dokonanom spasení sa stalo to, čo bolo predpovedané: „…ak Svoj život položí na zmierenie, má vidieť Svoje semeno, byť dlhoveký, a vôľa Pánova sa má skrze Neho zdariť.“ (Izaiáš 53:10, podľa nem. prekladu) a „Jeho semeno Mu bude slúžiť…“ (Žalm 22:31) Každé zasľúbenie Božie sa napĺňa skrze pravých veriacich, ktorí sú Jeho semenom, a to ku sláve Božej.

Abrahám veril každému zasľúbeniu, ktoré mu Boh Pán dal, či sa týkalo zeme Kananejskej, požehnania národov (1. Mojžišova 12:2–3, 1. Mojžišova 15:5), alebo mimoriadneho zasľúbenia vo vzťahu k Izákovi: „A riekol: O rok o tomto čase znova prídem, a vtedy bude mať tvoja žena Sára syna.“ (1. Mojžišova 17:21, 1. Mojžišova 18:10)

Za každým zasľúbením by mohlo byť veľkými písmenami napísané: „A Abrahám uveril Pánovi, a bolo mu to započítané za spravodlivosť.“ (1. Mojžišova 15:6, Rimanom 4:3)

Pavol to zhrnul v liste Galatským 3:8: „A Písmo predvidiac, že Boh z viery ospravedlňuje pohanov, predzvestovalo Abrahámovi zasľúbenie spásy: »Požehnané budú v tebe všetky národy«.“

„…nie telesné deti Abrahámove sú tým aj deťmi Božími, ale len deti zasľúbenia sa počítajú za potomstvo Abrahámovo.“ (Rimanom 9:8, podľa nem. prekladu)

V kresťanstve veria viac ako 2 miliardy ľudí vlastným spôsobom v Boha. Otázkou však je: Kto verí Bohu? Kto verí tomu, čo Boh povedal? Tomu, čo zasľúbil? Kto verí každému Slovu? Len keď Pán skrze kázanie Slova, skrze ktoré prichádza viera, k nám osobne hovorí a zjaví nám zasľúbenia, máme s Ním živé spojenie a spoločenstvo so Svätým Duchom. Potom Mu skutočne veríme, pretože je naša viera ukotvená v Jeho Slove, v Jeho zasľúbeniach.

Pavol k tomu ďalej píše v 2. Korintským 1 a zahŕňa do toho všetkých pravých veriacich: „Ten, kto nás spolu s vami pevne ukotvil v Kristu a nás pomazal…“ – to patrí ako potvrdenie k tomu – „…je Boh…“ (verš 21) Takže najprv zasľúbenie, potom viera, ktorá skrze nás vedie k naplneniu. Dokonale pevný základ v Kristu a pomazanie Ducha, ktorý nás všetkému vyučuje, patria dohromady (1. Jána 2:20–27).

Nejedná sa pritom o nejaké pomazanie, ktoré medzitým po celom svete zachvátilo v letnično–charizmatic-kom hnutí 550 miliónov ľudí vo všetkých organizovaných cirkvách a je považované za pravé pôsobenie Ducha. Brat Branham hovoril v kázaní Pomazaní posledného času o troch úsekoch – tele, duchu a duši – a zdôraznil, že ľudia môžu v druhom úseku obdržať Svätého Ducha bez toho, aby boli v duši znovuzrodení a spasení. Odvolával sa pri tom na ev. Matúša 5:45, kde je napísané, že Boh necháva svietiť slnko na zlých aj na dobrých a padať dážď na spravodlivých aj nespravod-livých. Duch Boží je skutočne vyliaty na všetko telo (Joel 3:1) a vznáša sa od Letníc nad ľudstvom tak, ako pri prirodzenom/prvotnom stvorení (1. Mojžišova 1).
Záleží na semene – a duchovným semenom je Slovo (ev. Matúša 4:14–20, ev. Lukáša 8:11). Semeno Slova nie je zasiate v oblasti ducha, ale do duše. V Slove je zárodok života, ktorý vzíde. Každé semeno predsa plodí podľa svojho druhu. Dobrým semenom sú synovia Kráľovstva Božieho (Matúš 13:36–39) a tí budú Duchom Božím znovuzrodení, budú Ním naplnení, vyučovaní a uvádzaní do všetkej pravdy (ev. Jána 16:7–15).

V súvislosti s ev. Matúša 24:23–26 povedal brat Branham veľmi zreteľne, že je to Svätý Duch, ktorý je činný, na ktorého sa odvolávajú aj falošní proroci a kristovia. Pomazaní posledného času zanechajú taký biblický dojem, že Pán musel vysloviť varovanie: „Lebo povstanú falošní kristovia a falošní proroci a dajú veliké znamenia a budú robiť zázraky, takže by zviedli v blud, keby bolo možné, aj vyvolených.“ (ev. Matúša 24:24) Oprávnenou otázkou je: Sú splodení z Boha? Sú znovuzrodení? (1. Jána 5:18–21)? Alebo sú falošní vo svojej podstate, svojich učeniach, a sú na falošnej ceste podľa svojich tradícií a svojvoľne vykladajú každé Slovo? V tomto prípade sa potvrdzuje ešte dnes to, čo vtedy povedal Pán učeným Písma:

„Prečo nerozumiete Mojej reči? Pretože nie ste schopní ani len počúvať, čo Moje Slová znamenajú … Kto je z Boha, počúva slová Božie; vy preto nepočúvate, pretože nie ste z Boha.“ (ev. Jána 8:43–47, podľa nem. prekladu)

Pravá Cirkev Ježiša Krista, ktorú On sám vykúpil (1. Petra 3:18) a ktorú On sám buduje (ev. Matúša 16:18), sa vracia späť k počiatku, k Slovu, ktoré sa zvestuje od Letníc (Skutky apoštolov 2), k učeniu, ktoré vyšlo z Jeruzalema, z hory Sion (Izaiáš 2:3, Skutky apoštolov 2). Vskutku, tak to musí byť vždy nanovo zdôrazňované – v Cirkvi prvorodených (Židom 12:23) budú prvé a posledné kázanie, prvý a posledný krst, prvý a posledný krst Duchom, všetky dary Ducha, všetko ovocie Ducha, všetky služby rovnaké. Všetko bude znovu navrátené späť do prapôvodného stavu. Každé učenie, každá prax, ktorá je v Biblii dosvedčená, sú pre novozákonnú Cirkev naveky vzorom (Skutky apoštolov 2:42), pretože Slovo Božie zostáva naveky (Izaiáš 48, 1. Petrova 1:25).

Na konci nášho úvodného Slova pozdvihol Pavol ešte raz Jeho, nášho Pána: „…je Bôh, ktorý do nás vyrazil Svoju pečať a dal Ducha ako závdavok do našich sŕdc.“ Kto bol zapečatený, teda nie je pomazaný v druhom úseku, ale bol mu do duše, do srdca, vložený Duch. Zapečatenie môže nastať len vtedy, ak sme vo viere prijali Slovo pravdy:

„…v Ňom ste aj vy, potom čo ste počuli Slovo pravdy, evanjelium svojho spasenia, a uverili ste, zapečatení Svätým Duchom zasľúbenia…“ (Efezským 1:13) Táto pečať platí na všetky veky a je neodvolateľná.

„Ale keď príde On, ten Duch pravdy, uvedie vás do každej pravdy…“ (Jána 16:13) Takže tu sa nejedná o pomazanie, ale o uvedenie do celej pravdy skrze Svätého Ducha.

„A vieme, že Syn Boží prišiel a dal nám myseľ, aby sme znali toho Pravdivého a sme v tom Pravdivom, v Jeho Synovi, Ježišovi Kristovi. To je ten pravdivý Boh a večný život.“ (1. Jána 5:20)

Len tak poznávame, čo je napísané v ev. Jána 3:34: „Lebo ten, ktorého poslal Boh, hovorí Slová Božie; lebo nie z miery dáva Boh Ducha.“

Koho posiela Boh, ten nezvestuje žiadne výklady, ale Božie sväté neomylné Slovo v originále – a všetci, ktorí sú z Boha, počujú a veria, čo a ako hovorí Písmo. Berú záverečné varovanie vážne a k uzavretému svedectvu Božiemu nič nepridávajú, a tiež nič z neho neodnímajú (Zjavenie 22:18–21).

Abrahám veril a bol poslušný Bohu a prijal obriezku (1. Mojžišova 17:10–13) ako znamenie zmluvy, ako pečať svojho ospravedlnenia z viery (Rimanom 4:11). Vtedy to bola obriezka tela, teraz je to obriezka srdca: „…a obriezka musí byť vykonaná na srdci v duchu, nie navonok podľa litery…“ (Rimanom 2:29, podľa nem. prekladu)

V 1. Korintským 9:1–3 obhajuje Pavol svoj apoštolský úrad ako niekto, kto Pána Ježiša videl, a prevoláva ku pravým veriacim: „Či nie ste vy mojím dielom v Pánovi?“ On im zvestoval Slovo na základe svojho povolania: „Ak aj iným nie som apoštolom, ale vám určite som. Lebo pečaťou môjho apoštolstva ste vy v Pánovi. To je mojim ospravedlnením pred tými, ktorí ma súdia.“ (podľa nemeckého prekladu) A to je aj mojim ospravedlnením pred tými, ktorí súdia mňa.

Pečať býva vyrazená na dokument ako overené svedectvo. Takže to nebola len nejaká cirkev, ktorá smela niesť túto pečať, ale Cirkev Ježiša Krista, ktorá povstala skrze Bohom daný apoštolský úrad.

V 2. liste Timoteovi 2:19 hovorí apoštol o pečati vytlačenej v základoch stavby Božej, na ktorých je postavená Cirkev:

„Ale pevný, Bohom položený základ napriek tomu trvá a nesie ako pečať tento nápis: »Pán zná tých, ktorí sú Jeho« a »Nech odstúpi od neprávosti každý, kto menuje meno Pánovo!«“ (podľa nem. prekladu)

Pečať Božiu, zapečatenie, vlastnia teda len vyvolení. Len oni prijímajú službu, ktorú Boh ustanovil, len oni kráčajú v poslušnosti viery s Bohom celú cestu až do konca.

Tak hovorí Pán: „Chcem uložiť zjavenie pod zámok, zapečatiť zákon v Mojich učeníkoch!“ (Izaiáš 8:16, podľa nem. prekladu)

Kniha plná tajomstiev v Zjavení 5:1 bola zapečatená siedmymi pečaťami: „A videl som na pravici sediaceho na tróne knihu, zvnútra popísanú a zozadu zapečatenú siedmimi pečaťami.“ (podľa nem. prekladu) Pečať bola prelomená a obsah skrze zjavenie oznámený. Ale len tí, ktorí sú zapečatení, porozumejú všetko skrze zjavenie Ducha správne. Oni sú praví učeníci. To je to zvláštne v našom čase a v spojení s tým nastáva vyvolanie, oddelenie, príprava a znovunapravenie. Toto je tiež čas zapečatenia Duchom pravdy počas zvestovania poslednej prorockej zvesti.

Táto zvesť teraz zaznieva a všetci, ktorí majú ucho, počujú, čo Duch Cirkvi hovorí. Oni tvoria zástup premožiteľov, ktorí zdedia všetko, áno, dokonca budú sedieť s Vykupiteľom na Jeho tróne a podieľať sa s Ním na kráľovskom panovaní (Zjavenie 3:21). Aj toto zasľúbenie je „Áno a Amen“.

Najprv deťom zasľúbenia zaznieva Slovo zasľúbenia, potom pôsobí Duch zasľúbenia a následne prichádza zapečatenie.

Už v Starom zákone naplnil Boh Svoje zasľúbenia, ktoré dal Abrahámovi, Izákovi, Jakobovi a Izraelu. V 5. Mojžišovej 9:5 čítame: „nie pre svoju spravodlivosť ani pre priamosť svojho srdca ideš ty zaujať ich zem do dedičstva; ale pre zvrhlosť týchto národov vyhladí ich Pán, tvoj Boh, spred teba, a aby naplnil zasľúbenie, ktoré prisahal Pán tvojim otcom, Abrahámovi, Izákovi a Jakobovi…“

V knihe Jozua 23:14 napomína Jozue ľud pri rozlúčke:

„…a teda znajte celým svojím srdcom a celou svojou dušou, že zo všetkých tých zasľúbení požehnania, ktoré vám s ohľadom na vás dal Pán, váš Boh, neostalo nenaplnené ani jediné z nich, nie, všetky sa pri vás naplnili, ani jediné z nich neostalo nenaplnené.“ (podľa nem. prekladu)

Šalamún zvolal pri svojej modlitbe pri posvätení chrámu:

„Požehnaný Pán, Boh Izraelov, ktorý zasľúbenie, ktoré dal vlastnými ústami môjmu otcovi Dávidovi, teraz skutočne naplnil … Teraz Pán naplnil Svoje Slovo, ktoré dal. Lebo som nastúpil na miesto Dávida, svojho otca, a sedím na tróne Izraelovom, tak ako zasľúbil Pán, a vystavil som dom menu Pána, Boha Izraelovho.“ (1. Kráľovská 8:15 a 20, podľa nem. prekladu)

Hlavným zasľúbením Starého zákona však bola predpoveď príchodu Vykupiteľa. Tak to stojí napríklad v Izaiášovi 7:14: „Preto vám dá sám Pán znamenie: Hľa, panna počne a porodí syna a nazve Jeho meno Immanuel.“ Keď sa potom čas naplnil a Márii bolo oznámené, že k tomu bola vyvolená, povedala: „Hľa, som dievka Pánova; nech sa mi teda stane podľa tvojho slova.“ (ev. Lukáša 1:38)

Alžbeta, Jánova matka, to inšpirovaná skrze Ducha Božieho potvrdila: „…blahoslavená tá, ktorá uverila, lebo zasľúbenie, ktoré jej dal Pán, sa naplní.“ (ev. Lukáša 1:45)

Zachariáš najprv nemohol veriť, keď mu anjel priniesol zvesť, že on a jeho žena Alžbeta majú byť rodičmi pripravovateľa cesty. Ale aj on napokon spoznal, že sa napĺňa Božie Slovo, a vyslovil naplnený Svätým Duchom prorocké slová: „…ako to od vekov zasľúbil skrze ústa Svojich svätých prorokov…“ (ev. Lukáša 1:67–80)

Po vyliatí Ducha Svätého v deň založenia novozákonnej Cirkvi, vysvetlil Peter zhromaždenému zástupu, čo sa stalo: „toto je naplnenie zasľúbenia predpovedaného skrze proroka Joela: A bude v posledných dňoch, hovorí Boh, že vylejem zo svojho Ducha na každé telo, a vaši synovia budú prorokovať, i vaše dcéry, a vaši mládenci budú vídať videnia, a vaši starci obdržia v snoch zjavenia.“ (Skutky apoštolov 2:16–17, podľa nem. prekladu)

Áno, „Božie zasľúbenia zostávajú, naveky sa nepohnú, Ježiš krvou zapečatil, čo vo Svojom Slove zasľúbil…“ (citát z nemeckej piesne). Všetky zasľúbenia Božie sú „áno a amen“ a my smieme mať teraz účasť na tom, čo nám Boh zasľúbil. Hlavným zasľúbením je návrat Ježiša Krista, tak ako bol predpovedaný v ev. Jána 14:1–3. Po dokonanom spasení vstúpil Ježiš Kristus do nebies, pripravil nám miesta a vráti sa rovnakým spôsobom, ako odišiel (Skutky apoštolov 1:9–11).

Návrat Krista a všetko, čo k tomu patrí, je preto aj našou hlavnou témou. Pavol, vedený Duchom, píše, čo je dnes adresované nám:

„A On sám, Boh pokoja, nech vás posvätí skrz naskrz a celý váš duch, duša i telo nech ostanú zachované bezúhonné pri príchode nášho Pána Ježiša Krista! Verný je Ten, ktorý vás volá: On to aj učiní.“ (1. Tesaloničanom 5:23–24) Amen!

Pravým veriacim, zapečateným, ktorí očakávajú premenu tiel, je však adresované aj vážne napomenutie: „A nezarmucujte Svätého Ducha Božieho, ktorým ste zapečatení ku dňu vykúpenia. Každá horkosť a prchkosť a hnev a krik a rúhanie nech je odňaté od vás so všetkým, čo je nešľachetné a zlé. Ale si buďte navzájom naproti sebe dobrotiví, ľútostiví, odpúšťajúci si, ako aj Boh v Kristu odpustil vám!“ (Efezským 4:30–32)

To nech náš verný Pán a Spasiteľ daruje nám všetkým, aby sme tak v dokonalom súlade a harmónii s Bohom a Božím Slovom, ale aj jeden s druhým, v dokonalej láske Božej prežili dokončenie a mali účasť na vytrhnutí.

„Ale Tomu, ktorý má moc aj nás upevniť vo viere podľa môjho zvestovania spásy a podľa kázania Ježiša Krista, podľa zjavenia tajomstva, večné časy skrytého, ale zjaveného teraz a oznámeného skrze prorocké písma v poverení večného Boha, aby vypôsobilo poslušnosť viery medzi všetkými národmi – Jemu, jedinému múdremu Bohu skrze Ježiša Krista sláva na veky vekov. Amen.“ (Rimanom 16:25–27)

Kto uveril našej zvesti?
(Izaiáš 53:1, Rimanom 10:16, 1. Jánova 1:5)

Posledná zvesť je teraz zvestovaná všetkým národom, aby vypôsobila poslušnosť viery. To sa deje, ako píše Pavol, na základe prorockého Písma (Rimanom 1:1–7). „Aj máme pevnejšie Slovo prorocké…“ (2. Petrova 1:19), ktoré nepripúšťa žiadny vlastný výklad. Tak to popisuje Peter vo svojom liste, v ktorom pojednáva o návrate Krista (2. Petrova 1:16–21).

Predtým sa naplní mimoriadne zasľúbenie z Malachiáša 4:5: „Ja vám pošlem proroka Eliáša, prv ako príde deň Pánov, veľký a strašný.“ To bolo potvrdené našim Pánom, ktorý pritom zdôraznil, čo sa skrze to stane: „… a napraví všetko“ (ev. Matúša 17:11, ev. Marka 9:12). Tu máme dvojnásobné „Tak hovorí Pán!“ dosvedčené Matúšom aj Markom. Aj toto zasľúbenie nie je „áno a nie“, ale „áno a amen“! A len tým, ktorí veria podľa Písma, tým to bude zjavené, a len oni budú mať účasť na jeho naplnení. To, čo Pavol napísal vtedy, platí ešte dnes: „práve tak teda jestvuje i v našom čase zostatok podľa Božieho vyvolenia z milosti.“ (Rimanom 11:5, podľa nem. prekladu)

Vždy znova sme poukazovali na citáty, v ktorých brat Branham podáva presné znenie toho, čo vyšlo z úst Pánových 11. júna 1933, totiž, že zvesť predíde druhému príchodu Krista. Bolo to mocné prežitie týkajúce sa jeho poslania, ktoré stojí v priamej súvislosti so spásnym plánom Božím a návratom Krista. Ešte platí Slovo: „Lebo Boh, ten Pán, nečiní ničoho, okrem keď zjavil svoju tajnú radu svojim služobníkom prorokom.“ (Ámos 3:7)

Ten istý prorok Malachiáš, ktorý prorokoval o pripravovateľovi cesty Jánovi (Malachiáš 3:1), prorokoval aj o poslednom prorokovi, ktorý vystúpi na konci dní spásy predtým ako príde veľký a hrozný deň Pánov (Malachiáš 4:5–6). To je mocné a náš Pán Sám to potvrdil. Aj toto zasľúbenie je „áno a amen“.

Boh svojich služobníkov, ktorých posielal v Starom aj Novom zákone, vzal k sebe, ale ich svedectvo a ich zvesť je nám zanechaná v Biblii. Aj brat Branham naplnil svoje poverenie na základe svojho povolania a bolo zjavené všetko, čo nám Boh chcel povedať. Aj Ján Krstiteľ bol z ľudského pohľadu náhle a neočakávane odvolaný, ale dielo, ktoré mal vykonať, bolo dokončené. Zjavené Slovo, vrátane tajomstiev kráľovstva Božieho až po otvorenie pečatí, nám zostalo. Tak je po odchode brata Branhama domov na základe priameho povolania celá rada Božia ako Božia spásna zvesť nesená ďalej. Zvestovanie zahŕňa tak evanjelizačnú ako aj učiteľskú a prorockú časť. Tak bude teraz zvestované ku svedectvu všetkým národom „plné evanjelium“ Ježiša Krista – posledná zvesť pred návratom Krista (ev. Matúša 24:14).

Je to volanie k prebudeniu adresované všetkým pannám, ktoré očakávajú na príchod Ženícha: „Hľa, Ženích prichádza, vyjdite mu v ústrety!“ Je to výzva: „Vy, môj ľud, vyjdite von a nedotýkajte sa ničoho nečistého.“ (Izaiáš 52:11, 2. Korintským 6:17–18) Len múdre panny však budú veriť tejto poslednej zvesti krištáľovo čistým spôsobom bez toho, aby k tomu pridali čo i len najmenší výklad. Sú to len ony samé, ktoré veria všetkému tak, ako hovorí Písmo. Skrze Božie zjavenie budú uvedené do naplnenia. Budú pripravené vstúpiť so Ženíchom na svadobnú hostinu (ev. Matúša 25:10).

Presné zaradenie

Kam majú byť z pohľadu spásnych dejín zaradené slová nášho Pána z ev. Matúša 25:1: „Vtedy bude podobné nebeské kráľovstvo desiatim pannám…“? V ev. Matúša 24 predpovedá Pán priebeh posledného časového úseku. Ako zvláštne znamenie oznámil skrze podobenstvo o figovníku návrat ľudu izraelského do zeme ich otcov, do zeme zasľúbenia. Tým chcel obrátiť našu pozornosť na to, čo sa teraz pred našimi očami na základe Jeho zasľúbenia napĺňa: „Tak aj vy, keď uvidíte všetko toto, vedzte, že je blízko, predo dvermi.“ (ev. Matúša 24:33) Potom hovorí náš Pán o návrate Syna človeka, porovnáva tento čas s dňami Noeho a zdôrazňuje po druhýkrát: „Tak to bude v čase návratu Syna človeka“. Pri návrate, na ktorý tak túžobne očakávame, bude jeden vzatý a druhý zostane (verš 40 a 41). To sa stane pri vytrhnutí. Preto tie napomínajúce slová:

„Teda bdejte, lebo neviete, v ktorú hodinu a v ktorý deň príde váš Pán.“ (verš 42), „Preto aj vy buďte pripravení, lebo v tú hodinu, v ktorú sa nenazdáte, príde Syn človeka.“ (verš 44)

Všetko, čo náš Pán zmieňuje, počnúc vojnami a zvesťami o vojnách, o hladomoroch a zemetraseniach a všetkých pôrodných bolestiach, ktoré majú prísť na celú zem, sa teraz pred našimi očami napĺňa: „… a na zemi bude zovretie národov, nevediacich, kam sa podieť, keď bude hučať more a vlnobitie…“ (ev. Lukáša 21:25) Ale práve tak sa v našom čase deje aj to, čo Pán priamo potom povedal v ev. Matúša 24:45–47: „Ktože je teda ten verný a opatrný služobník, ktorého ustanovil jeho Pán nad svojou čeľaďou, aby im dával pokrm v pravý čas?“ To je predsa tiež „Tak hovorí Pán!“ a týka sa to Cirkvi. Boh neposlal len proroka, aby uskladnil pokrm, ako to brat Branham v čase od 11. marca 1962 do 28. júna 1963 osemkrát zdôraznil, ale postaral sa aj o to, aby bol pokrm celému služobníctvu podávaný ďalej. Skrze túto službu môže celé Pánom ustanovené služobníctvo rozdeľovať to isté Slovo, ten istý duchovný pokrm. Tak sa stalo zjavené Slovo duchovným pokrmom pre nás všetkých.

Všetci, ktorí veria, že službou brata Branhama všetko skončilo, popierajú to, čo Pán 11. júna 1933 povedal bratovi Branhamovi, keď krstil pri rieke Ohio, nebesia sa otvorili a zostúpilo nadprirodzené svetlo viditeľné pre všetkých: „Ako bol Ján Krstiteľ poslaný pred prvým príchodom Krista, tak budeš ty poslaný so zvesťou, ktorá predíde druhému príchodu Krista.“ Oni veria vymyslenej, sfalšovanej verzii, v ktorej už nie je viac reč o „zvesti“: „Ako bol Ján Krstiteľ poslaný pred prvým príchodom Krista, tak si ty poslaný pred druhým príchodom Krista.“ Preto odmietajú toho, kto nesie zvesť a to, čo Boh teraz koná, žijú v minulosti a idú od jedného klamstva k druhému a od jedného výkladu k druhému. Čo však robia so slovami, ktoré vyšli z úst brata Branhama: „Niežeby som ja bol tým predchodcom, ale zvesť je tým predchodcom.“?

Kto zapiera to, čo povedal Pán a čo nám bolo ústami brata Branhama doslovne zanechané, padol za obeť rovnakému zvodu ako Eva. Pavol, ktorý na základe 2. Korintským 11 predstaví Kristu čistú pannu – po čom túžil aj brat Branham a čo sa teraz aj stane, – povedal jasne, ako bude zvod zjavený: bude zvestovaný iný Ježiš, bude pôsobiť iný duch a bude zvestované iné evanjelium. Pavol v moci Božieho povolania postavil takýchto ľudí pod zlorečenstvo (Galatským 1:6–10). Nápadné je, že sa zapiera len tento jeden výrok brata Branhama. Okrem toho počujeme len: „Prorok povedal! Prorok povedal!“ bez toho, aby boli výroky ponechané v ich súvislosti alebo dokonca zaradené do Svätého Písma. Tak je obsahom ich zvestovania prorok a vzniká iné evanjelium. Múdre panny všetko prijímajú a zaraďujú to na základe Písma do správnej súvislosti. Veria Slovu, ktoré bolo na počiatku a zostáva na veky. Oni tvoria Nevestu, ktorá je vykúpená krvou, posvätená Slovom a v Duchu spojená s Kristom.

Napriek tomu počítajú aj bláznivé panny s návratom Pána a sú dokonca presvedčené, že budú mať účasť na vytrhnutí, svadbe a svadobnej hostine. Ale popri tom, čo teraz Boh koná, prechádzajú bez povšimnutia. Ani Ján, ani Pavol (Skutky apoštolov 26:13–18), ani brat Branham nemohli za to, že boli povolaní, a že ich služba mala taký význam v spásnych dejinách. Ani ja som si sám nevybral, čo mi Pán zveril, a že ma vždy oslovil „Môj služobník“: „Môj služobník, tvoj čas pre toto mesto už skoro pominie… Môj služobník, nezakladaj žiadne lokálne zbory… Môj služobník, určil som ťa k tomu, aby si na základe Matúša 24:45–47 rozdával pokrm… Môj služobník, povstaň a čítaj 2. Timoteovu 4!“ Pre mňa je všetko, čo mi On povedal, rovnako ako to, čo je napísané v ev. Matúša 24:45–47 a na iných miestach, to „Tak hovorí Pán!“.

Hneď po tom nasleduje kapitola 25 s podobenstvom o desiatich pannách: „Vtedy…“ – keď sa všetko to, čo je predpovedané v kapitole 24 naplní – „Vtedy bude kráľovstvo nebeské podobné desiatim pannám.“ Vtedy keď bude pokrm rozdeľovaný, zaznie polnočné volanie: Hľa, Ženích prichádza! Potom sa to všetko naplní a to sa deje teraz v našom čase. Toto je najdôležitejší úsek v celých spásnych dejinách a blaho tým, ktorí nezmeškajú.

Dvadsať dní pred svojím odchode domov povedal brat Branham vo svojom kázaní Vytrhnutie o volaní k prebudeniu: „Je to zvesť, ktorá má ľudí zhromaždiť. Najprv zaznie zvesť: »Je čas očistiť si lampy. Povstaňte a dajte svoje lampy do poriadku!« …Hľa, Ženích prichádza! Povstaňte a očistite svoje lampy.“ (4. december 1965)

V kázaní Neviditeľné zjednotenie Nevesty Kristovej z 25. novembra 1965 povedal brat Branham jeden mesiac pred svojím odchodom domov: „Ale dajte pozor: keď v duchovnej Neveste započne prebudenie, keď sa začne vracať k Slovu Božiemu a usporiada sa podľa Neho, potom uvidíte, že v tom čase vzíde zvesť z Písma a Nevestu, týchto vyvolených uchopí.“

V kázaní o siedmej pečati povedal: „Už tu možno môže byť hodina, v ktorej povstane táto veľká osoba, ktorú očakávame. Možno je touto službou, ktorou sa snažím ľudí priviesť späť k Písmu, položený základ. Ak je to tak, tak vás navždy opustím. Nebudeme tu naraz dvaja. Keď sa to stane, tak ja sa budem umenšovať, aby on sa mohol zväčšovať. Mal som pred Bohom výsadu vidieť tento vývoj. To je pravda.“ (24. marca 1963)

Na konci tohto kázania sa brat Branham modlil: „Prosím ťa, Pane, že by si mi ešte pomohol. Budem stále slabší, Pane, a viem, že moje dni sú spočítané, preto prosím o Tvoju pomoc. Nech som verný, úprimný a čestný, Pane, aby som bol schopný niesť zvesť tak dlho, ako je pre mňa určené. Keď príde čas môjho konca, keď zostúpim k tej rieke a vlny sa priblížia, ó Bože, nech som schopný predať tento starý meč niekomu inému, kto je úprimný a nesie pravdu.“ Boh vzal zvestovateľa k Sebe, ale zvesť nám zostala a je nesená do celého sveta. Meč Ducha (Efežanom 6:10–20) bol zverený aj mne.

„Toto hovorí Ten, ktorý má ten dvojsečný meč ostrý…“ (Zjavenie 2:12)

„Lebo slovo Božie je živé a účinné a ostrejšie nad každý meč dvojsečný, a prenikajúce až do rozdelenia duše a ducha, kĺbov a špikov a je sudcom myšlienok a srdca.“ (Židom 4:12)

23. augusta 1964 vyslovil brat Branham napomenutie: „To jediné, na čo sa môžete spoľahnúť, je to Tak hovorí Pán v Biblii. Cirkev, moje deti, presne v nej som sa vás snažil udržať. Ak by sa mi niečo malo stať a Boh ma z tejto zeme vezme: Nikdy sa od nej nevzďaľujte! Dobre si to pamätajte. Zostávajte so Slovom! Nevzďaľujte sa od tohto Slova. Odvráťte sa od všetkého, čo s ním nesúhlasí, je úplne jedno, čo to je. Tak viete, že to súhlasí.“

Múdre panny veria každému Slovu Božiemu a každému zasľúbeniu. Sú vedené od jasnosti k jasnosti a majú priamu účasť na tom, čo teraz Boh koná. Nemajú len lampy, osvetlenie, majú prístup k plnosti Ducha, ktorý vedie do každej pravdy. Ich nádoby sú naplnené olejom, a tak vstúpia na základe Slova nášho Pána na svadobnú hostinu. Ale ešte predtým, v čase vyvolávania a prípravy, poznávajú učiteľskú službu, ktorá teraz zaznieva tak, ako predtým spoznali prorockú službu. Boh predsa nezostal stáť v minulosti, ale je Boh prítomnosti.

Svedectvo Thomasa Schmidta

V septembri 2009 sme my, brat Daniel a ja, mali príležitosť stretnúť sa pri našej návšteve Jeffersonville s bratom Fredom Sothmanom. Vtedy bol 93-ročný a našli sme ho vo veľmi dobrom telesnom a jasnom duchovnom stave. Ochotne zložil svedectvo o pôsobení Božom skrze brata Branhama, obzvlášť o dare Božieho uzdravovania. To však nebolo hlavnou žiadosťou našej návštevy. Po tom, čo sme už nejaký čas hovorili, spýtali sme sa brata Sothmana na brata Franka a na stretnutie s bratom Branhamom, pri ktorom bol. Spomenul si a dosvedčil, že brat Branham bratovi Frankovi povedal, že „…sa s touto zvesťou vráti do Nemecka.“ To sa týkalo stretnutia v roku 1958 v Dallase v Texase.

Na našu ďalšiu otázku týkajúcu sa stretnutia v decembri 1962, pri ktorom brat Branham zopakoval slová povolania, ktoré boli dané bratovi Frankovi 2. apríla 1962, brat Sothman odpovedal: „To súhlasí. To je pravda.“ Nepotvrdil len doslovné znenie povolania: „Môj služobník, tvoj čas pre toto mesto skoro skončí…“, ale rovnako potvrdil, že brat Branham taktiež povedal: „Počkaj s rozdávaním pokrmu, až kým neobdržíš zvyšok… ten pokrm sú kázania na páskach…“ Pre nás bola táto návšteva radosťou a posilnením, obzvlášť vďaka neočakávanému svedectvu o stretnutí v Dallase v júni 1958.

Toto svedectvo má byť dané ku cti Božej a poslúžiť tým, ktorí ešte nemôžu veriť, že Pán skutočne vyslovil povolanie, ktoré má význam v spásnych dejinách. Svedectvu nášho brata sme už pred našou návštevou brata Sothmana zo srdca verili a boli sme skrze jeho službu po všetky tieto roky bohato požehnaní. Boh sa nemení, ale jedná podľa Svojho Biblicky osvedčeného vzoru. Poznajte deň a jeho zvesť!

Brat Frank nie je v súvislosti so svojím povolaním odkázaný na naše svedectvo, ale môže s radosťou s Pavlom povedať: „Či zase začíname sami seba odporúčať? Alebo či azda potrebujeme, ako niektorí, odporúčajú-cich listov na vás alebo od vás odporúčajúcich? Našim listom ste vy, napísaným v našich srdciach, ktorý znajú a čítajú všetci ľudia…“ (2. Korintským 3:1-2)

Stretnutie s následkami

Bolo to 12. júna 1958 počas veľkej konferencie v Dallase v Texase, ktorú organizoval Gordon Lindsay, keď som chcel hovoriť s bratom Branhamom, ako to už bolo viackrát spomenuté. Brat Thomas počul potvrdenie z úst blízkeho priateľa brata Branhama, ktorý bol vtedy pri tom. Na konci rozhovoru mi povedal brat Branham: „Pán ti požehnaj a buď s tebou!“ Keď toho večera vstúpil na pódium, povedal: „Práve pred chvíľou jeden muž z Nemecka na mňa položil svoju ruku, práve pred chvíľou. Tam sme mali v priemere 10 000 obrátení v jeden večer, takže počas piatich večerov 50 000.“

Tu rovnako ako aj tam to boli zhromaždenia v prítomnosti Božej. Tisíce nanovo prežili to, o čom je podaná správa v Biblii. Od zhromaždení v Karlsruhe v auguste 1955 som sa cítil byť s bratom Branhamom spojený z najhlbšieho vnútra. Jeho slová na konci rozhovoru v Dallase: „Ty sa s touto zvesťou vrátiš späť do Nemecka…“, boli pre mňa ako nebeský príkaz. Vycestoval som predsa do Kanady, nanovo som tam začal a práve som si kúpil dom. Ale po výroku, že sa vrátim s touto zvesťou späť do Nemecka, som všetko zrušil a ešte v ten istý rok som sa so svojou rodinou vrátil späť do Nemecka.

Je mnoho, o čom by som z mojej polstoročnej služby Pánovi mohol svedčiť. Najdôležitejším prežitím bolo pre mňa povolanie do služby, ktoré mi dal verný Pán 2. apríla 1962. To nebolo „áno a nie“, ale je a zostáva „Áno a Amen, Tak hovorí Pán!“ Ale som si vedomý aj zodpovednosti, ktorá s tým súvisí. Vykúpil som dni i noci, kázal som, prekladal, písal a osobne niesol poslednú zvesť do viac ako 150 krajín.

Budem svoje poverenie vykonávať tak dlho, kým to Pán bude chcieť a daruje mi k tomu milosť. Budem zvestovať čisté Slovo (2. Timoteova 4:1-5) a podávať ľudu Božiemu duchovný pokrm a rozdeľovať všetko, čo nám bolo zanechané (ev. Matúša 24:45-47). Tak ako vtedy Pavol zmienil Silvána a Timotea ako svojich spolupracovníkov, ktorí zvestovali to isté Slovo, tak aj ja teraz smiem do toho zahrnúť všetkých bratov v celom svete, ktorí zvestujú to isté Slovo, tú istú zvesť, tie isté Biblické učenia a rozdeľujú so mnou duchovný pokrm. Nevesta počuje, verí a pripravuje sa.

Udalosti konečného času

Je mnoho Biblických miest, ktoré hovoria o tomto mimoriadnom časovom úseku. K tomu patrí téma nespravodlivosti, ktorá je čoraz väčšia, nepokoje medzi národmi a bezradnosť, ktorá panuje úplne všade. Všetci sa dožadujú riešení, ale zdá sa, že ich nikto nemá. Toľko konferencií na najvyššej úrovni, ako sme mali tento rok, ešte nikdy nebolo. Téma, ktorá zamestnáva všetkých najviac, je medzinárodná finančná a hospodárska kríza. Kto kedy počul, aby boli celé krajiny platobne neschopné a mnohé banky museli byť zatvorené? Do hľadania riešení sú zahrnuté všetky národy vrátane Ruska a Číny. Všetky krajiny sú predsa odkázané jedna na druhú, obzvlášť priemyselne sú od seba vzájomne závislé.

Teraz sa o slovo prihlásil aj Vatikán. Vyžaduje vytvorenie medzi-národného svetového dozorného úradu, ktorý by mal kontrolovať finančné trhy, „svetovej centrálnej banky“. „Súčasná generácia musí vidieť, že existuje nová celosvetová dynamika na realizovanie všeobecného blaha“. Tak to znie v dokumente Pápežskej rady pre spravodlivosť a pokoj a ďalej pokračuje: „Duch stavby babylonskej veže je minulosťou. Teraz je ohlásený »duch Letníc«, duch »rodiny ľudstva«.“ (rádio Vatikán, 24. 10. 2011)

Na základe slova proroka Daniela posledná zemská moc „pohltí“ celú zem a prinúti ju k jednote. Teraz prichádza jeden ochranný val (v originále dáždnik) za druhým, až nakoniec bude všetko pod jedným veľkým ochranným valom: svetový priemysel, svetová vláda, svetové náboženstvo – všetko, pre všetkých je tam miesto.

Len spasení, pravá Cirkev Ježiša Krista, zostáva v tieni Najvyššieho (Žalm 91). A Jeho pravda je ich ochranou (Žalm 40:12). Vo svete sa jedná už len o podvod, pretože každá vláda na zemi je predsa podriadená kniežaťu tohto sveta a stojí pod vplyvom zlého. Ale podľa Božích zasľúbení Všemohúci Boh pre tých Svojich uvedie v platnosť Svoje večné právo: „A učiním súd pravidlom a spravodlivosť váhou…“ (Izaiáš 28:17). A tak, ako je napísané v Danielovi 7:26-27, Boh nebies v čase poslednej svetovej ríše nastolí Svoje kráľovstvo a započne kráľovsky panovať (Zjavenie 11:15). Čas je blízko, čas je tu!

Misijná správa za mesiace
september, október a november 2011

Tu je prehľad mojich misijných ciest v uplynulých troch mesiacoch:

10. a 11. septembra sme mali mimoriadne zhromaždenia v Donecku na Ukrajine, na ktorých sa zúčastnili mnohí súrodenci aj z okolitých krajín, ktorí hovoria alebo rozumejú rusky. Sprevádzal ma a mojim prekladateľom bol brat Pavol Schmidt.

17. a 18. septembra som kázal v Lyone, kde sa zhromaždili aj mnohí súrodenci z iných európskych krajín. Boh mocne požehnal.

9. októbra sme mali mimoriadne požehnané zhromaždenie v Ríme, na ktorom sa zúčastnilo mnoho rôznych skupín z celého Talianska.

Od 12. do 22. októbra som navštívil zbory v Phnom Penh v Kambodži a Hočiminovom meste vo Vietname. Bola to moja druhá návšteva v týchto krajinách. Kázania sa vždy prekladali do miestneho jazyka, nahrávali a rozmnožovali. Tak je skrze šírenie zvesti zaručené ďalšie pôsobenie vo veriacich v týchto krajinách.

Záver tejto cesty bol na Filipínach. V Manile sme mali mimoriadne zhromaždenie bratov, na ktorom sa zúčastnilo 30 kazateľov zvesti.

29. októbra sa po dlhej prestávke konalo Božou láskou a harmóniou naplnené zhromaždenie v Grazi. Spomienky spred 40 rokov nanovo potvrdili vernosť Božiu.

Ako každý mesiac, aj poslednú nedeľu v októbri sa verní zhromaždili v Zürichu pod hlasom Slova.

V čase od 10. do 20. novembra som cestoval najprv do Angoly, kde na štadiónoch v oboch mestách Luanda a Cabinda počuli slovo Božie tisíce ľudí a na záver v spoločnej modlitbe vzdali Bohu Pánu chválu a česť. Aj zhromaždenia v dvoch mestách v Zimbabwe, Harare a Buluwayo, boli veľmi požehnané.

V Blantyre v Malawi bolo prvé zhromaždenie v trojičnom letničnom zbore. Keď kazateľ na konci vyhlásil, že zvesti nemôže veriť, všetci vyvolení na protest demonštratívne povstali a opustili budovu. Posledné zhromaždenie, ktoré sa konalo v Lilongwe, bolo mocným víťazným ťažením pre pravdu.

Záver sa konal 20. novembra v Johannesburgu v Južnej Afrike. Ako povedali bratia, zhromaždilo sa až 1 500 veriacich.

V budúcnosti už zrejme nebudem môcť vykonávať tak mnoho ciest, ako v uplynulých rokoch. Leží mi na srdci sústrediť sa na menej krajín, najmä na tie, ktoré som ešte nenavštívil.

Boh daroval milosť, že bratia z mnohých krajín sveta majú spolu so svojimi zbormi cez internet účasť na zhromaždeniach, ktoré sa konajú každý prvý víkend tu v Krefelde. Prvý víkend v novembri sa pripojilo 844 účastníkov a tento počet sa stále zvyšuje.

Kázania kázané v nemčine sa simultánne prekladajú do 12 jazykov. Mesačne sa teraz rozosiela približne 6 700 diskov DVD. Aj týmto spôsobom sa napĺňa, že posledná zvesť bude zvestovaná na svedectvo všetkým národom a rečiam.

Vám, moji milovaní bratia a sestry, ktorí svojimi modlitbami a darmi podporujete a umožňujete toto dielo Božie, srdečne ďakujem. Pán nech vám to odplatí. Vyplatí sa zostať verní až do konca, pretože koniec bude korunovaný.

„…ktorý vás aj upevní a zachová až do konca, bezúhonných v deň nášho Pána Ježiša Krista!“ (1. Korintským 1:8)

V poverení Božom pôsobiaci

￼

Oznámenia o zhromaždeniach

V Zürichu sa bude konať koncoročné zhromaždenie s večerou Pánovou a hodom lásky v nedeľu, 25. decembra 2011 o 14:00 hodine na adrese Volkshaus Helvetiaplatz.

Nový rok tentoraz pripadá na záver týždňa, preto sa bude v Krefelde konať silvestrovské zhromaždenie v sobotu 31. decembra, ako zvyčajne o 19:30, a v nedeľu 1. januára o 10:00.

Počas oboch týchto dní nie je možnosť nakupovať, preto prosíme všetkých, ktorí by chceli prísť, aby sa včas prihlásili v kancelárii. Len tak sa môžeme postarať o ubytovanie a stravu. (Telefón: +49 21 5154 5151.)

Upozornenie: Zhromaždenie v Zürichu v januári 2012 je presunuté na 4. nedeľu, teda 22. januára. Začína ako vždy o 14:00 hodine. Vo februári sa zhromaždenie v Zürichu bude konať poslednú nedeľu, 26. februára, ale tentoraz v Modrej sále namiesto v Bielej sále. V marci sa bude zhromaždenie v Zürichu konať ako zvyčajne poslednú nedeľu v mesiaci.

V apríli sa bude zhromaždenie konať v Zürichu rovnako o týždeň skôr, totiž 22. apríla.

Fotografia zo zhromaždenia v Phnom Penh v Kambodži.

Na fotografii je časť veľkého zhromaždenia na štadióne v Luande v Angole.

Fotografia ukazuje zhromaždenie v Johanesburgu.

Zhromaždenie v Ríme.

Fotografia zo zhromaždenia v Grazi v Rakúsku.

Ak máte záujem o ďalšiu literatúru, kontaktujte nás:

Slobodná Ľudová Misia
I. Krasku 18, 91705 Trnava

Každý prvý víkend v mesiaci môžete v 12 jazykoch sledovať priame prenosy
zo zhromaždení v Krefelde na internete, v sobotu o 19:30 a v nedeľu o 10:00.
Majte účasť na tom, čo Boh v tomto čase koná podľa Svojho plánu Spasenia!

Priame prenosy:
http://www.misia.sk/nazivo

Kontakt
internet: www.misia.sk
email: info@misia.sk
Orange: 0905 414 701
Pevná linka: 033 5342 991

© Autor a vydavateľ Ewald Frank

❃❃❃❃❃❃❃